da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da es da es da jv da jv jv it en da da da sq da da da sv da en la da en sv da da da da da en da da da en da da da da da et da da fr da da da da da da da da da da en da fr da da en da da en da da da da da en da da da da da da da da da da da da da da da da da da da da da da da en da da nl da da it da da da da da da da da da da da es en da da da da sv pl it en da en sv it en da nb da da da en da da sv da en da da da da da da da da sv fr en da en en en da jv da jv es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Minirin Melt? - Find information på Medicin.dk
Minirin Melt bruges til behandling af
Rigtig mange har problemer med at komme af med vandet.
Minirin Melt er et middel mod ufrivillig natlig vandladning samt ved øget urinproduktion.
Minirin Melt anvendes til behandling af sygdommen diabetes insipidus, hvor mængden af urin er kraftigt forøget, ledsaget af en meget stærk tørst.
Endvidere benyttes midlet ved ufrivillig natlig vandladning (enuresis nocturna) samt ved natlig opvågning for at lade vandet (nykturi).
Dosis er meget individuel og afhænger af sygdommens sværhedsgrad.
Voksne og børn over 5 år. Individuel dosering. Sædvanligvis 120 mikrogram før sengetid. Dosis kan øges til 240 mikrogram.
Ved manglende virkning kan man forsøge at tage midlet 1-2 timer før sengetid.
Man skal drikke så lidt som muligt, fra 1 time før midlet tages og til 8 timer efter.
Der kan forekomme spontan helbredelse. Det anbefales derfor, at man holder en pause i behandlingen hver 3. måned.
Natlig opvågning for at lade vandet (nykturi)
Voksne under 65 år. Sædvanlig begyndelsesdosis er 60 mikrogram ved sengetid. Dosis kan øges til 120 mikrogram og derefter til 240 mikrogram Der skal gå 1 uge mellem dosisøgningerne.
Ældre over 65 år. Generelt anbefales midlet ikke til ældre over 65 år.
Frysetørrede tabletter skal lægges under tungen, hvor de opløses og derefter optages gennem mundens slimhinde uden indtag af væske.
Ved udtalt mundtørhed kan det være svært at anvende frysetørrede tabletter.
Hvis der ikke er effekt efter 4 uger, bør behandlingen normalt stoppes.
Flere end 10 ud af 100 personer får bivirkningen.
Højst 10 ud af 100 personer får bivirkningen.
Mavesmerter, Diarré, Forstoppelse, Kvalme, Mundtørhed, Opkastning.
For lidt natrium i blodet.
Gener fra blære og urinveje.
Forhøjet blodtryk, Hævelser pga. væskeophobning i kroppen.
Højst 1 ud af 100 personer får bivirkningen.
For lidt kalium i blodet.
Ændring i hudens følesans.
Hudkløe, Hududslæt, Øget svedtendens.
Blodtryksfald når man rejser sig.
Højst 1 ud af 1.000 personer får bivirkningen.
Alvorlig allergisk tilstand med hurtigt blodtryksfald, åndedrætsbesvær og evt. kramper (anafylaktisk chok), kramper og koma er set med ukendt hyppighed.
Kraftesløshed, væskemangel og forhøjet mængde natrium i blodet er set med ukendt hyppighed ved behandling af diabetes insipidus.
Hyppighederne af ovenstående bivirkninger gælder brug til voksne. Visse bivirkninger er kun set hos børn: Aggressivitet og angst er set som ikke-almindelig og sjældne bivirkninger og depression og hallucinationer er set med ukendt hyppighed. Ellers ses de fleste af de nævnte bivirkninger mindre hyppigt hos børn.
Ved brug af næsespray ses desuden almindeligvis tilstopning af næsen, høfeber og næseblod.
Læs generelt om bivirkninger
Bør ikke anvendes ved unormalt forøget tørst, som har psykiske årsager, eller som skyldes tilvænning.
Anvendes desuden ikke ved hjerte-kar-sygdomme samt ved samtidig behandling med vanddrivende midler.
Hvis man har, eller har risiko for at få, for lidt natrium i blodet.
Midlet må ikke anvendes ved dårligt fungerende nyrer (GFR 0-50 ml/min)
Man skal begrænse sit væskeindtag under behandlingen af natlig vandladning. Man skal drikke så lidt væske som muligt fra 1 time før og til 8 timer efter indtagelsen.
Hos ældre bør salt- og væskebalancen i kroppen kontrolleres, både før og under behandlingen. Behandling med desmopressin i doser over 25 mikrogram i døgnet for kvinder og 50 mikrogram i døgnet for mænd anbefales ikke til ældre over 65 år.
Brug af anden medicin
Det er vigtigt at informere lægen om alle de lægemidler, du tager.
Samtidig anvendelse af visse midler mod depression, epilepsi (carbamazepin) eller svage smertestillende midler (NSAID) kan påvirke salt- og væskebalancen i kroppen.
Loperamid (stoppende middel mod diarré) kan øge virkningen af Minirin Melt.
Må kun anvendes under visse forudsætninger.
Der er begrænset erfaring med anvendelse til gravide. Bør kun anvendes i særlige tilfælde efter aftale med speciallægen.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. Om du kan tappes, afhænger dog af din sygdom.
Læs mere om bloddonorer og medicin
Anvendelse medfører diskvalifikation af den sportsudøvende.
Læs mere om doping
Det antidiuretiske hormon (ADH), som dannes i hypofysen, regulerer kroppens væskebalance. Mangel på dette hormon resulterer i forøgede og ofte store mængder urin. Desmoprossin er et kunstigt stof med samme virkning som ADH.
Opbevares i originalpakning for at beskytte mod lys og fugt.
Frysetørrede tabletter. 1 frysetørret tablet indeholder 120 mikrogram desmopressin (som base).
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
frysetørrede tabletter 120 mikrogram  (ChemVet)
frysetørrede tabletter 120 mikrogram  (ChemVet)
Læs mere om tilskud
Læs mere om udlevering
Se generelt om substitutionsregler
frysetørrede tabletter 120 mikrogram
Desmopressin "2care4" (Parallelimport), Desmopressin, frysetørrede tabletter 120 mikrogram
Minirin Ferring, Desmopressin, frysetørrede tabletter 120 mikrogram
Parallelimporteret medicin kan se anderledes ud.
Frysetørrede tabletter  120 mikrogram  (ChemVet)
Information til sundhedsfaglige om
22.03.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø